mk en de es ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru id ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru mk mk de mk mk mk mk mk mk mk mk mk mk mk mk en hbs_cyr zh hbs_cyr es mk mk id mk mk
Француската вечер на „Охридско лето“ ја наполни црквата „Света Софија“ - Охридско лето
Пријатели на Охридско лето 2022
Француската вечер на „Охридско лето“ ја наполни црквата „Света Софија“
Громогласен аплаус, стоечки овации и насмеани лица можеа да се забележaт во црквата „Св. Софија“ по коцертот на францускиот ансамбл „Маскерина“ на француската вечер во склоп на фестивалот „Охридско лето“.
Беше уникатна можност да се слушнат Себастијан Берета, Мари Гијоми и Николас Вати, чиј основен интерес е токму барокната музика. Во овој програмски концепт иако поголем дел од делата се посветени на триото, секој инструмент имаше и солистички настап и свое централно место.
Тимот на фестивалот „Охридско лето“ ја изрази својата благодарност на Кристијан Тимоние, францускиот амбасадор за поддршката од Амбасадата на Франција и Францускиот институт.
– Уживав за време на концертот, но сега после концертот сум навистина многу возбудена и малку уморна. Потребно е многу енергија за да се отсвири целиот концерт, се даваме целосно на публиката. Првпат сум во Охрид и на фестивалот „Охридско лето“, ова е едно извонредно искуство. За мене како Французинка, ова е едно различно искуство, имате различна историја и архитектура, се’ е магично. Времето и луѓето овде многу ми се допаѓаат,за разликаа од нас французите кои сме многу постудени, вели Мари Гијоми од ансамблот Маскерина.
И за уметникот Берета, концеротот помина според очекувањата.
– Навистина сум растреперен по концертот затоа што целата организација за нашиот настап и самиот настап се одвиваа на најдобар можен начин, така како што сакав и очекував. Од се’, најмногу до мене допре тоа што имавме можност да отсвириме барокна музика и тоа во едно свето место, во православна црква, затоа што јас сум Србин и сум православен христијанин. Иако сум израснат во Босна, сега доаѓам првпат во Македонија, исто така и во Охрид, но имам многу пријатели, Македонци. Посебно ја сакам историјата и архитектурата, поради тоа се заљубив во градот Охрид, изобилува со антички, древни градби. Се изненадив кога за време на концертот погледнав во публиката, имаше луѓе од различна возраст, ми се допаѓа духот на македонскиот народ и култура, вели Себастијан Берета.
Според Николас Вати, со зборови не може да се опише чувството кое уметниците од овој ансамбл го доживеале на подиумот во „Света Софија“.
– Реткост е да се настапува во ваква концертна сала.Задоволен сум и исполнет, публиката ме воодушеви. Првпат сум во Македонија и воодушевен сум од Охридското Езеро и од фестивалот, дефинитивно ќе дојдам повторно, вели Николас Вати.
Француската вечер беше една навистина вечер на уживање во звуците на барокна флејта, виола да гамба и теорбо во склоп на музичката програма на 57. издание на фестивалот.
PrevПретходно„ Детски свет“ го носи креативниот дух на младите на „Охридско лето“
СледноКабаре спектаклот „Зборувај тивко“ ја воодушеви многубројната публика на „Охридско лето“Next
Copyright © 2022 НУ ОХРИДСКО ЛЕТО Oхрид | Developed by: Unet
+389 (0)46 262 304 | contact@ohridskoleto.com.mk | Ул. Партизанска бр.4, 6000 Охрид, Македонија
+389 (0)46 262 304 | contact@ohridskoleto.com.mk |
Ул. Партизанска бр.4, 6000 Охрид, Македонија
Политика за користење на колачиња (cookies)
Политика за користење на колачиња (cookies)